b'\n_START_ARTICLE_\nJosip Klemen\xc4\x8di\xc4\x8d (duhovnik)\n_START_SECTION_\n\xc5\xbdivljenjepis\n_START_PARAGRAPH_\nKlemen\xc4\x8di\xc4\x8d je obiskoval ljudsko \xc5\xa1olo v Dolu pri Ljubljani, gimnazijo in teologijo pa v Ljubljani. V duhovnika je bil posve\xc4\x8den leta 1916 v Ljubljani. Kot kaplan je slu\xc5\xbeil v Starem trgu pri Lo\xc5\xbeu in bil kasneje preme\xc5\xa1\xc4\x8den na Koro\xc5\xa1ko Belo. Glasbe se je \xc5\xbee kot dijak v vi\xc5\xa1jih razredih gimnazije  u\xc4\x8dil pri S. Premrlu, pozneje pa se je \xc5\xa1e sam dodatno izpopolnjeval. Zlo\xc5\xbeil je mnogo cerkvenih in drugih zborovskih pesemi ter eno latinsko ma\xc5\xa1o in ve\xc4\x8d orgelskih skladb, med njimi tudi fuge. Klemen\xc4\x8di\xc4\x8deve skladbe ka\xc5\xbeejo veliko nadarjenost, samoraslost, ob\xc4\x8dutenost, pa tudi mojstrstvo v obliki in tehni\xc4\x8dnem oziru. Nekaj njegovih zborovskih skladb je bilo nagrajenih.'